8. การควบคุมภายใน

การประเมินระบบการควบคุมภายในของบริษัท ด้านต่างๆ ดังนี้

บริษัทให้ความสำคัญต่อระบบการควบคุมภายในเป็นอย่างยิ่ง โดยฝ่ายตรวจสอบภายในของบริษัท
ทำการตรวจสอบระบบการทำงานต่างๆของบริษัท เพื่อมุ่งเน้นให้มีระบบการควบคุมภายในที่เพียงพอ
และเหมาะสมกับการดำเนินธุรกิจ และป้องกันความเสียหายที่จะเกิดให้ครอบคลุมทั้งบริษัท
โดยได้ประเมินระบบการควบคุมภายในของบริษัท ในด้านต่างๆ เช่น องค์กรและสภาพแวดล้อม
การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล ระบบการติดตามผลการดำเนินงาน เป็นต้น

ในการรายงานผลการตรวจสอบระบบการควบคุมภายใน
บริษัทให้รายงานโดยตรงต่อคณะกรรมการตรวจ สอบอย่างสม่ำเสมอและต่อเนื่อง
สำหรับผลการตรวจสอบประจำปี 2553 ไม่พบประเด็นปัญหาหรือข้อบกพร่องที่เป็นสาระ
สำคัญประการใด นอกจากนี้บริษัทยังให้ความสำคัญต่อข้อเสนอแนะและข้อคิดเห็นต่างๆ
เพื่อการพัฒนาระบบการควบคุมการปฏิบัติงานภายในให้มีประสิทธิภาพประสิทธิผลสูงสุด

สาระสำคัญของระบบควบคุมภายในและการตรวจสอบภายในของบริษัทได้กำหนดไว้ ดังนี้

ส่วนที่ 1 องค์กรและสภาพแวดล้อม

1. คณะกรรมการดูแลให้มีการกำหนดเป้าหมายการดำเนินธุรกิจที่ชัดเจนและวัดผลได้
เพื่อเป็นแนวทางในการปฏิบัติงานของพนักงาน โดยคณะกรรมการบริหารเป็นผู้จัดทำ
และเสนอต่อคณะกรรมการบริษัท

2. กำหนดให้มีการทบทวนเป้าหมายการปฏิบัติงานอย่างรอบคอบ
รวมถึงความเป็นไปได้ของเป้าหมาย
ไม่กำหนดเป้าหมายที่จะจูงใจหรือให้ผลประโยชน์ตอบแทนที่เกินสมควร
หรืออาจนำไปสู่การกระทำทุจริต ประพฤติมิชอบ
ทั้งนี้การกำหนดเป้าหมายให้คำนึงถึงสภาพแวดล้อมของธุรกิจเป็นสำคัญ

3. มีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
โดยมีการทบทวนให้เหมาะสมอยู่เสมอ

4. มีการจัดทำจริยธรรม และข้อกำหนดห้ามฝ่ายบริหาร
และพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็นลายลักษณ์อักษร

5. มีการจัดทำนโยบายและระเบียบวิธีปฏิบัติงานเป็นลายลักษณ์อักษรในธุรกรรมด้านการเงิน
การจัดซื้อ และการบริหารท่วไปที่รัดกุม และสามารถป้องกันการทุจริตได้

6. มีการกำหนดนโยบายและแผนการปฏิบัติงาน โดยคำนึงถึงความเป็นธรรมต่อคู่ค้า
เพื่อประโยชน์ของบริษัทในระยะยาว

ส่วนที่ 2 การบริหารความเสี่ยง

1. มีการประเมินความเสี่ยงอย่างสม่ำเสมอ ทั้งความเสี่ยงภายในและภายนอก
โดยคณะอนุกรรมการบริหารความเสี่ยง ซึ่งประกอบด้วยผู้บริหารจากหน่วยงานต่างๆ
เป็นผู้นำเสนอการบริหารความเสี่ยงของบริษัทฯ ให้แก่คณะกรรมการตรวจสอบทราบ อย่างน้อยปีละ
2 ครั้ง

2. กำหนดให้มีมาตรการในการติดตามเหตุการณ์ที่เป็นสาเหตุของปัจจัยความเสี่ยง
และมาตรการในการลดความเสี่ยงเหล่านั้น

3. มีการแจ้งให้พนักงานทุกคนรับทราบและปฏิบัติตามมาตรการบริหารความเสี่ยงที่กำหนดไว้
รวมถึงติดตามผลว่าได้มีการปฏิบัติตามมาตรการนั้นๆ

ส่วนที่ 3 การควบคุมการปฏิบัติงานของฝ่ายบริหาร

1. กำหนดขอบเขตอำนาจหน้าที่
และวงเงินอำนาจอนุมัติของฝ่ายบริหารในแต่ละระดับไว้อย่างชัดเจน และเป็นลายลักษณ์อักษร

2. มีการแบ่งแยกหน้าที่ความรับผิดชอบในงาน 3 ด้าน ได้แก่ หน้าที่อนุมัติ
หน้าที่บันทึกรายการบัญชีและข้อมูลสารสนเทศ และ หน้าที่ในการดูแลจัดเก็บทรัพย์สิน ได้อย่างชัดเจน
เพื่อเป็นการตรวจสอบซึ่งกันและกัน

3. มีการกำหนดมาตรการที่ชัดเจนและถูกต้อง ในกรณีที่บริษัททำธุรกรรมกับผู้ถือหุ้นรายใหญ่
กรรมการ ผู้บริหาร หรือผู้ที่เกี่ยวข้องกับบุคคลดังกล่าว
และมีมาตรการที่รัดกุมเพื่อติดตามให้การทำธุรกรรมนั้นต้องผ่านขั้นตอนการอนุมัติตามที่กำหนดไว้

4. มีการกำหนดผู้มีหน้าที่อนุมัติจะต้องไม่เป็นผู้มีส่วนได้เสียในการทำธุรกรรมกับผู้ถือหุ้นรายใหญ่
กรรมการ ผู้บริหาร หรือผู้ที่เกี่ยวข้องกับบุคคลดังกล่าว และคำนึงถึงผลประโยชน์สูงสุดของบริษัทฯ
เป็นสำคัญ และพิจารณาโดยถือเสมือนเป็นรายการที่กระทำกับบุคคลภายนอก

5. กรณีที่มีการทำธุรกรรมกับผู้ถือหุ้นรายใหญ่ กรรมการ ผู้บริหาร หรือผู้ที่เกี่ยวข้องกับบุคคลดังกล่าว
ซึ่งมีผลผูกพันระยะยาวไปแล้ว จะต้องมีการติดตามผลให้ปฏิบัติตามเงื่อนไขที่ตกลงไว้

6. มีการติดตามการทำงานของบริษัทย่อยหรือบริษัทร่วมอย่างสม่ำเสมอ
รวมทั้งกำหนดทิศทางให้บุคคลที่บริษัทแต่งตั้งให้เป็นกรรมการหรือผู้บริหารในบริษัทดังกล่าวถือปฏิบัติ

7. มีการกำหนดมาตรการในการป้องกันมิให้เกิดการดำเนินงานของบริษัทฯ
ที่ผิดต่อกฏหมายที่เกี่ยวข้อง เพื่อลดความเสี่ยงในการประกอบธุรกิจ และรักษาชื่อเสียงของบริษัทฯ

8. มีการกำหนดมาตรการแก้ไขและป้องกัน สำหรับเหตุการณ์ที่อาจจะเกิดขึ้นในอนาคต

ส่วนที่ 4 ระบบสารสนเทศและการสื่อสารข้อมูล

1. มีการนำเสนอข้อมูลที่สำคัญต่างๆ อย่างเพียงพอ เพื่อให้คณะกรรมการใช้ประกอบการตัดสินใจ

2. กรรมการบริษัทฯ ได้รับหนังสือนัดประชุม หรือเอกสารประกอบการประชุมที่ระบุข้อมูลที่จำเป็น
และเพียงพอต่อการพิจารณาเก่อนการประชุมอย่างน้อยภายใน 7 วัน

3. รายงานการประชุม
มีรายละเอียดตามควรที่ทำให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการ

4. มีการจัดเก็บเอกสารประกอบการบันทึกบัญชี และบัญชีต่างๆ ไว้ครบถ้วนเป็นหมวดหมู่
และไม่เคยได้รับแจ้งจากผู้สอบบัญชีว่ามีข้อบกพร่องในส่วนนี้

5. คณะกรรมการได้พิจารณาว่าฝ่ายบริหารได้ใช้นโยบายบัญชีตามหลักการบัญชีที่รับรองทั่วไป
และเหมาะสมกับลักษณะธุรกิจของบริษัท

ส่วนที่ 5 ระบบการติดตาม

1. คณะกรรมการมีการติดตามผลการดำเนินงานเปรียบเทียบกับเป้าหมายที่กำหนดไว้อย่างสม่ำเสมอ

2. ผลการดำเนินงานที่มีความแตกต่างจากเป้าหมายที่กำหนดไว้
ฝ่ายบริหารจะกำหนดมาตรการและการแก้ไขในทุกๆเดือน
โดยจะรายงานผลให้คณะกรรมการรับทราบ

3. มีการกำหนดการตรวจสอบการปฏิบัติตามระบบควบคุมภายในที่วางไว้อย่างสม่ำเสมอ

4. มีการกำหนดให้ผู้ตรวจสอบภายในรายงานผลการตรวจสอบตรงต่อคณะกรรมการตรวจสอบ
เพื่อให้ผู้ตรวจสอบภายในสามารถปฏิบัติงานได้อย่างอิสระ และเสนอรายงานได้อย่างตรงไปตรงมา

5. เมื่อมีการตรวจพบข้อบกพร่องที่เป็นสาระสำคัญ จะรายงานต่อคณะกรรมการบริษัท /
คณะกรรมการตรวจสอบเพื่อพิจารณาสั่งการแก้ไขภายในระยะเวลาอันควร

6. มีการรายงานความคืบหน้าในการปรับปรุงข้อบกพร่องต่อคณะกรรมการบริษัท /
คณะกรรมการตรวจ สอบอยู่เสมอ

7. มีนโยบายให้ฝ่ายบริหารต้องรายงานต่อคณะกรรมการบริษัทโดยไม่ชักช้า
กรณีที่เกิดเหตุการณ์ทุจริต หรือสงสัยว่ามีเหตุการณ์ทุจริต มีการปฏิบัติที่ฝ่าฝืนกฏหมาย
และมีการกระทำผิดปกติอื่นๆ ซึ่งอาจจะกระทบต่อชื่อเสียง และฐานะทางการเงินของบริษัทฯ
อย่างมีนัยสำคัญ